Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister on skeptiline võimaluse suhtes
anda palestiinlastele oma riik
ja tagada samaaegselt Iisraeli riiklikud julgeolekuhuvid.
ELi välispoliitika ja julgeoleku juht kinnitab oma isiklikku arvamust,
mille järgi kahe riigi lahendus peaks olema tähtsam
kui mis tahes nõudmised rahu suhtes palestiinlaste ja Iisraeli vahel.
Iraan lubab Iisraeli rünnata,
kuna tundmatu lennuk tappis Süüria pealinnas Damaskuses
viis IRGC agenti.
Iisrael jätkab sõdimist kuni kõigi oma eesmärkide saavutamiseni,
sõltumata kasvavast rahvusvahelisest survest,
mis näib olevat huvitatud sõja lõpetamisest
ilma islamistliku Hamasi likvideerimiseta.
Jätkame sõda kõigil rinnetel ja kõikides sektorites.
Me ei anna puutumatust ühelegi terroristile,
ei Gazas, Liibanonis, Süürias ega kusagil mujal.
Kes iganes üritab meile kahju teha, sellele teeme meie kahju.
Peaminister Benjamin Netanyahu videoavaldus
kõlas vastuseks Wall Street Journali raportile,
mis mainib Ameerika Ühendriikide, Egiptuse ja Katari ühisponnistusi
surve avaldamiseks Iisraelile ja Hamasile,
et nad nõustuksid astmelise diplomaatilise protsessiga,
mis algaks pantvangide vabastamisega
ja viiks lõpuks Iisraeli vägede ühepoolse väljaviimiseni
ja sõja lõpetamiseni terrorist räsitud Gaza sektoris.
Mis puutub meie pantvangidesse -
tänase seisuga on koju toodud 110 pantvangi
ja meil on kohus nad kõik tagasi tuua.
See on üks sõja sihtidest ja sõjaline surve
on selle saavutamiseks vajalik tingimus.
Töötan selle nimel ööpäevaringselt.
Kuid olgu selge: lükkan täielikult tagasi
Hamasi koletiste kapitulatsioonitingimused.
Hamas nõuab meie pantvangide vabastamise eest
sõja lõpetamist, meie vägede väljaviimist Gazast,
Nukhba mõrtsukate ja vägistajate vabastamist ja Hamasi kohalejäämist.
Kui sellega nõustuksime, on meie sõdurid langenud asjata,
me ei suudaks tagada oma kodanike julgeolekut
ega saaks evakueerituid turvaliselt tagasi kodudesse tuua
ja järgmine 7. oktoober oleks vaid aja küsimus.
Ma pole valmis aktsepteerima nii surmavat lööki Iisraeli julgeolekule,
seega me ei nõustu sellega.
Iisraeli peaministri kinnitusel tõestavad Hamasi seatud tingimused,
et otsustava võidu saavutamisele terrori vastu peetavas sõjas,
mille Palestiina islamistid käivitasid 7. oktoobril
kohutava veresaunaga Iisraeli suhtes, pole alternatiivi.
Ütlesin seda president Bidenile meie vestluses nädalavahetusel.
Hindan kõrgelt USA toetust Iisraelile ja väljendasin seda ka presidendile.
Kuid nõuan kindlalt meie eluliste huvide kaitsmist.
Rõhutasin president Bidenile meie otsustavust
saavutada kõik sõja eesmärgid ja tagada,
et Gaza ei kujuta enam kunagi ohtu Iisraelile.
Seetõttu nõuan, et pärast täieliku võidu saavutamist,
kui kõrvaldame Hamasi, pole Gazas enam üksust,
mis rahastab terrorismi, koolitab terrorismi või läkitab terroriste.
Gaza peab olema demilitariseeritud,
Iisraeli täieliku julgeolekukontrolli all.
Ma ei tee kompromissi Iisraeli julgeolekukontrolli osas
kogu Jordani jõest läänes asuval alal.
Iisraeli peaministrina olen jõuliselt toetanud seda seisukohta,
hoolimata suurest rahvusvahelisest ja siseriiklikust survest.
Just minu nõudmine pole aastate jooksul lasknud luua Palestiina riiki,
mis oleks kujutanud Iisraelile eksistentsiaalset ohtu.
Kuni olen peaminister, jään sellele kindlaks.
Kui kellelgi on teine seisukoht, peaks ta näitama juhtrolli
ja oma seisukoha Iisraeli kodanikele ausalt välja ütlema.
Netanyahu väljendatud seisukoht,
mille järgi julgeoleku säilitamine Jordani jõest läänes
on vastuolus Palestiina omariikluspüüdlustega,
vapustas paljude lääneriikide juhte, kuna nad ei näe alternatiivi
korduvalt proovitud, kuid samas nurjunud valemile
rajada Palestiina riik vaidlusalustele aladele,
mille Iisrael sai pärast otsustavat võitu
10. juunil 1967. a toimunud mitmepoolses sõjas
Jordaania, Egiptuse, Süüria, Iraagi ja Liibanoni vastu.
Samal ajal küsiti Washingtonis USA presidendilt Joe Bidenilt,
kas ta peab Iisraeli peaministrit Benjamin Netanyahut takistuseks
soovitud lahenduse leidmisel Palestiina-Iisraeli konfliktile.
Ei.
USA president jätkas selgitusega, et on erinevaid riikluse vorme,
mis võiksid kehtida Palestiina elanike püüdluste puhul,
nii nagu tema neid näeb.
On olemas mitut liiki kahe riigi lahendusi.
On hulk riike, kes on ÜRO liikmed, kellel ei ole ikka veel oma sõjaväge,
ja hulk riike, kellel on nende suhtes piirangud.
Nii et arvan, et on võimalusi, kuidas see võiks toimida.
Vaatamata Bideni väljendatud veendumusele
nn päeva suhtes pärast Hamasi algatatud sõda Gaza sektoris,
jääb Washington truuks oma kohustusele
lubada Iisraelil jätkata võitlust kuni islamistliku Hamasi
ja selle terroristlike liitlasrühmituste hävitamiseni.
See vankumatu seisukoht
ilmneb Bideni valitsuse jätkuvas keeldumises
pikaajalise relvarahu kehtestamisest, hoolimata rahvusvahelisest survest.
Brüsselis rõhutas Iisraeli välisminister Yisrael Katz,
kelle Euroopa institutsioon kutsus välisministrite kohtumisele,
oma reisi kaht peamist eesmärki: ELi jõupingutuste suurendamine,
et aidata kaasa Iisraeli pantvangide tagastamisele Hamasi vangistusest
ja jätkuv toetus Iisraeli rahva julgeoleku taastamiseks,
islamistliku Hamasi likvideerimisega,
kelle EL on terrorirühmituseks määratlenud.
Toetada Iisraeli sihti
lammutada terrorirühmitus Hamas,
mis väga jõhkralt Iisraeli ründas,
ja peame taastama oma julgeoleku.
Meie vaprad sõdurid võitlevad väga rasketes tingimustes
nende kahe eesmärgi nimel: tuua tagasi meie pantvangid
ja taastada Iisraeli kodanike julgeolek.
Samal ajal kui Iisrael otsib sõjas Hamasi vastu Euroopa toetust,
püüdis Jordaania Hašimiidi Kuningriigi välisminister,
kes saabus samuti Brüsselisse välisministrite kohtumisele,
Jeruusalemmale vastu seista,
rõhutades peaminister Netanyahu skeptilisust
kahe riigi lahenduse saavutamise väljavaadete suhtes.
Kui kogu maailm ütleb, et ainus tee edasi on kahe riigi lahendus,
siis Iisraeli valitsus ütleb kahe riigi lahendusele ei.
Nad trotsivad kogu rahvusvahelist üldsust ja arvan,
et maailmal on aeg astuda rahu poole, regiooni õiguse poole elada rahus,
väärikalt ja turvaliselt, ning tarvitada meetmeid selle osapoole vastu,
kes keeldub andmast regiooni rahvastele nende õigust
elada rahus ja turvaliselt.
Ühinedes Jordaania esidiplomaadiga,
kes väljendas Iisraeli-vastast retoorikat
rahvusvaheliselt taotletava kahe riigi lahenduse suhtes,
nõudis EL-i välispoliitika ja julgeolekujuht Josep Borrell jultunult,
et maailm peab lõpetama rahust rääkimise
ja hakkama rõhutama kahe riigi mudeli kui ainsa lahenduse tähtsust,
sõltumata Iisraeli julgeolekukaalutlustest.
Arvan, et peame lõpetama rahust, rahuprotsessist rääkimise
ja hakkama konkreetsemalt rääkima kahe riigi lahenduse protsessist.
Sest rahu võib tähendada mitmeid erinevaid "rahusid".
Millisest rahust te räägite?
Nii et räägime sellest, mida tahame teha.
Tahame rajada kahe riigi lahenduse.
Borrell tunnistas, et tema seisukoht lahkneb Euroopa riikide omast,
kes soovivad näha kahe riigi lahenduse realiseerimist
Iisraeli riigi julgeolekut tagava vormeli alusel.
Iraanis lubas president Ibrahim Raisi karistada Iisraeli pärast seda,
kui tundmatud lennukid tulistasid seeria rakette
Süüria pealinna Damaskuse suunas,
tappes viis Iraani Revolutsioonikaardi (IRGC) Qudsi jõudude tippohvitseri,
sh luurejuhi, kes koordineeris tegevust Teherani käsilastega Süürias.
Vaatamata Teherani väidetele
ei kinnitanud ega eitanud IDFi pressiesindus
oma väidetavat vastutust, kui neilt kommentaari palusime.
Vahepeal osalesid aga sajad Iraani ajatolla-režiimi toetajad
viie IRGC terroriagendi matustel,
kus nad Teherani mullasid kättemaksule õhutasid.
Kõige tähtsam ja parim vastus, on kiiresti ja karmilt kätte maksta
ja neile vastu astuda
ning hävitada regioonis nende (Iisraeli ja Ameerika) baasid.
Oluline on märkida, et enne viimaseid rünnakuid Iraani IRGC agentide vastu
oli Teheran tihendanud direktiive oma käsilastele regioonis.
Iraani toetatud terrorirühmitused korraldasid mitmeid rünnakuid,
mis ulatusid rahvusvahelisest laevandusest
Bab el-Mandebi strateegilise väina läheduses kuni Iraagini,
kus Rahva Mobilisatsioonijõud tulistasid mitmeid rakette baasidesse,
kus asusid USA väed,
põhjustades nii vigastusi kui ka materiaalset kahju.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks tasub toonitada,
et TV7 Iisrael on annetuspõhine mittetulundusteenistus
ja kogu meie toodang on saadaval tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri